**Διαδικτυακή Ενημερωτική Ημερίδα Σχολικού Επαγγελματικού Προσανατολισμού (Σ.Ε.Π.) με τίτλο «H Μετάβαση από το Δημοτικό στο Γυμνάσιο»**

Η Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Κεντρικής Μακεδονίας διοργανώνει διαδικτυακή ενημερωτική Ημερίδα Σχολικού Επαγγελματικού Προσανατολισμού (Σ.Ε.Π.) με τίτλο «H Μετάβαση από το Δημοτικό στο Γυμνάσιο», η οποία θα πραγματοποιηθεί την Παρασκευή 16 Φεβρουαρίου και ώρα 17:00. Η ημερίδα απευθύνεται σε μαθητές/μαθήτριες της Ε΄ και ΣΤ΄ τάξης Δημοτικού, καθώς και στους γονείς/κηδεμόνες τους. Σκοπός της είναι η ευαισθητοποίηση και η ενημέρωση όλων των ενδιαφερόμενων για τις εκπαιδευτικές επιλογές που προσφέρει το σύγχρονο εκπαιδευτικό σύστημα μετά το Δημοτικό. Η ενημέρωση θα μεταδοθεί ζωντανά από το κανάλι της Περιφερειακής Διεύθυνσης Εκπαίδευσης στον σύνδεσμο [www.webtv.kmaked.eu](http://www.webtv.kmaked.eu) και θα παραμείνει αναρτημένη στο κανάλι YouTube της ΠΔΕ στις «Δράσεις ΠΔΕ Κεντρικής Μακεδονίας». Ερωτήματα θα μπορούν να τεθούν στο chat του YouTube κατά τη διάρκεια της ημερίδας.